Pulo Bawéan iku pulo kang dumunung ing Segara Jawa, kira-kira 80 mil utawa 120 kilomèter sisih lor Gresik. Secara administratif, pulo iki kalebu ing Kabupatèn Gresik, Jawa Timur. Landa (VOC) pisanan mlebu ing pulo iki taun 1789. Sadurungé taun 1974, Pulo Bawéan mlebu ing wewengkon Kabupatèn Surabaya sadurungé Kabupatèn Gresik dumadi, nanging wiwit taun 1974 Pulo Bawéan dilebokake ing wewengkon Kabupatèn Gresik amarga dumununge pancen nyedhaki wewengkon Kabupatèn Gresik.